2022 11 15
LT
Europos Sąjungos oficialusis leidinys
C 434/61 2022 m. balandžio 7 d., ketvirtadienis
J. kadangi akademiniai tyrimai (3) rodo, jog uždraudus iškastinio kuro importą iš Rusijos ES ekonomikos augimui būtų padarytas poveikis, atitinkantis mažiau nei 3 proc.
BVP siekiančius nuostolius, tačiau galimi Rusijos ekonomikos nuostoliai per tą patį laikotarpį sudarytų 30 proc.
BVP ir turėtų reikšmingą poveikį stabdant Rusijos agresiją;
K. kadangi Europos Parlamento Pirmininkė R. Metsola 2022 m. balandžio 1 d.
Europos Parlamento vardu pasakė kalbą Verchovnoje Radoje ir susitiko su Ukrainos Prezidentu, Ministru Pirmininku ir politinių frakcijų vadovais;
1. kuo griežčiausiai smerkia Rusijos vykdomą agresijos karą prieš Ukrainą ir Baltarusijos dalyvavimą šiame kare ir reikalauja, kad Rusijos Federacija nedelsdama nutrauktų visus karinius veiksmus Ukrainoje ir besąlygiškai išvestų visas karines pajėgas bei atitrauktų karinę įrangą iš visos tarptautiniu mastu pripažintos Ukrainos teritorijos; liūdi kartu su Ukrainos žmonėmis dėl širdį veriančių netekčių ir kančių;
2. pabrėžia, kad karinė agresija ir įsiveržimas yra sunkus tarptautinės teisės, visų pirma Ženevos konvencijos ir jos papildomų protokolų bei JT Chartijos, pažeidimas, ir ragina Rusijos Federaciją grįžti prie Jungtinių Tautų Saugumo Tarybos nuolatinės narės pareigų vykdymo, t. y. palaikyti taiką ir saugumą bei gerbti įsipareigojimus, prisiimtus pagal Helsinkio baigiamąjį aktą, Paryžiaus chartiją dėl naujos Europos ir Budapešto memorandumą dėl saugumo garantijų; mano, kad Rusijos įsiveržimas į Ukrainą yra išpuolis ne tik prieš suverenią šalį, bet ir prieš bendradarbiavimo ir saugumo Europoje principus ir mechanizmą bei taisyklėmis pagrįstą tarptautinę tvarką, apibrėžtą JT Chartijoje;
3. yra šokiruotas ir pasipiktinęs dėl Rusijos karinių pajėgų vykdomų žiaurumų daugelyje okupuotų Ukrainos miestų, pavyzdžiui, Bučoje, apie kuriuos pranešama, be kita ko, prievartavimų ir civilių gyventojų žudymų, priverstinio perkėlimo, plėšimų ir civilinės infrastruktūros, kaip antai ligoninių, medicininės įrangos, mokyklų, prieglaudų ir greitosios pagalbos automobilių, naikinimo, civilių gyventojų, kurie iš konflikto zonų bando pabėgti iš anksto atidarytais humanitariniais koridoriais, apšaudymo; primygtinai tvirtina, kad karo nusikaltimų bei kitų šiurkščių pažeidimų vykdytojai ir atsakingi vyriausybės pareigūnai bei karo vadai turi būti patraukti atsakomybėn; primena, kad karo nusikaltimų ir genocido atveju tarptautinė bendruomenė privalo imtis veiksmų ir turėtų pasinaudoti visomis turimomis priemonėmis; visapusiškai remia TBT prokuroro pradėtą karo nusikaltimų bei nusikaltimų žmoniškumui tyrimą ir Vyriausiojo žmogaus teisių komisaro biuro tyrimo komisijos darbą; ragina ES institucijas imtis visų būtinų veiksmų tarptautinėse institucijose ir teismuose, taip pat TBT arba kituose atitinkamuose tarptautiniuose tribunoluose ar teismuose, kad Vladimiras Putinas ir Aliaksandras Lukašenka būtų teisiami už karo nusikaltimus ir nusikaltimus žmoniškumui, ir aktyviai dalyvauti juos tiriant; ragina įsteigti specialų JT tribunolą dėl nusikaltimų Ukrainoje; mano, kad būtų tikslinga pasinaudoti Tarptautiniu, nešališku ir nepriklausomu mechanizmu, kuris padėtų atlikti visus tarptautinius Ukrainoje įvykdytų karo nusikaltimų tyrimus; ragina valstybes nares ir ES stiprinti savo pajėgumus siekiant veiksmingai užtikrinti, kad karo nusikaltimus įvykdę ar juose dalyvavę asmenys neliktų nenubausti;
4. pakartoja, kad siekiant užtikrinti Ukrainai galimybę veiksmingai apsiginti ginklų tiekimas turi būti tęsiamas ir jo apimtis didinama; pakartoja, kad pritaria visai gynybinei pagalbai, kurią Ukrainos ginkluotosioms pajėgoms valstybės narės teikia individualiai ir kolektyviai pagal Europos taikos priemonę (ETP); palankiai vertina sprendimą dar 500 mln. EUR padidinti pagalbą Ukrainai, teikiamą naudojantis ETP, ir ragina dar labiau didinti konkrečius įnašus tiek dvišaliu pagrindu, tiek naudojantis ETP, siekiant skubiai sustiprinti Ukrainos gynybinius pajėgumus;
5. ragina sukurti saugius kelius ir humanitarinius koridorius, kad būtų galima evakuoti civilius gyventojus, bėgančius nuo bombardavimų, ir stiprinti ES humanitarinės pagalbos tinklus Ukrainoje (įskaitant teikiančiuosius degalų, maisto, vaistų, geriamojo vandens tiekimo, energijos generatorių ir mobiliųjų punktų pagalbą); siūlo Komisijai pradėti taikyti tarpusavio pagalbos Ukrainai schemas, kad būtų padidintas pagalbos veiksmingumas; ragina itin daug dėmesio skirti vaikų – tiek nelydimų nepilnamečių, tiek besitraukiančių su savo šeimomis – padėčiai ir ragina su kiekvienu išsigelbėti mėginančiu vaiku pirmiausia elgtis kaip su vaiku ir užtikrinti visų iš Ukrainos bėgančių žmonių apsaugą nepriklausomai nuo socialinės ar etninės kilmės, lyties, seksualinės orientacijos, gabumų ar migracijos statuso; širdingai vertina greitą ir
(3)
Be kita ko, Bachmann et al., Europos Centrinio Banko, Deutsche Bank Research, Oxford Economics, Goldman Sachs, ir kt. tyrimai, kuriuos savo 2022 m. kovo mėn. ataskaitoje „Auswirkungen eines möglichen Wegfalls russischer Rohstofflieferungen auf Energiesicherheit und Wirtschaftsleistung: Auszug aus der aktualisierten Konjunkturprognose 2022 und 2023“ apibendrino Sachverständigenrat zur Begutachtung der gesamtwirtschaftlichen Entwicklung (Vokietijos ekonomikos ekspertų taryba).